জানা গেছে, শুক্রবার দুপুরে চট্টগ্রাম-কক্সবাজার আরকান মহা সড়ক হয়ে গরু চোর মহিম প্রায় ৪০ হাজার টাকা মূল্যের একটি গরু চুরি করে এনে তা পটিয়ায় বিক্রী করার চেষ্টা করে। ৪০ হাজার টাকা মূল্যের গরু ৩০ হাজার টাকা দাম দিলে স্থানীয়দের সন্দেহ হয়। এক ক্রেতা এক পর্যায়ে ২৫ হাজার টাকা দরাদরি করে। পরে এলাকার লোকজন গরুসহ চোর মহিমকে কচুয়াই ইউনিয়ন পরিষদের চেয়ারম্যান এসএম ইনজামুল হক জসিমের হাতে তুলেন। গরুটি ধোপাছড়ি এলাকা থেকে চুরি আনা হয়েছে বলে জানান। কচুয়াই ইউনিয়ন পরিষদের চেয়ারম্যান এস,এম, ইনজামুল হক জসিম বলেন, তাদের ইউনিয়ন মহা সড়কের পাশে হওয়ায় গরু চোরের তৎপর প্রায় সময় দেখা যায়। তিনি চেয়ারম্যান হিসেবে দায়িত্ব নেওয়ার পর এলাকায় চুরি, ছিনতাই কমেছে। এ ব্যাপারে পটিয়া থানার ওসি শেখ মোঃ নেয়ামত উল্লাহ বলেন, যেখানে গরু চুরি হয়েছে সেখানে (চন্দনাইশ) চোরের বিরুদ্ধে মামলা হবে।